37 dood, meer as 1 100 beseer in nuwe Nepal-aardbewingBendula-basaar in Katmandoe, Nepal (12 Mei 2015) Foto: @allengula via @NepalPhotoProject, Instagram Nepal se departement van binnelandse sake het bevestig minstens 37 mense is dood ná Dinsdag se groot aardbewing in dié land. Die departement het gesê minstens 1 129 persone is beseer en word by verskillende hospitale behandel. Meer as 8 000 persone is reeds in die land dood ná ŉ groot aardbewing op 25 April. Minstens 17 000 mense is beseer. Dinsdag se aardbewing het 7.3 op die momentmagnitudeskaal gemeet. Volgens die ministerie is soek- en reddingspanne reeds ontplooi. Besonderhede van infrastruktuurskade in die verskillende streke moet nog bepaal word. Lees alle vorige berigte oor Nepal op Maroela Media.